Hans-Ulrich Rudel

**Hans-Ulrich Rudel**, lesanvet "**Erer [[Talbenn ar Reter]]**" (2 a viz Gouere 1916-18 a viz Du 1982) a oa ur blenier kirri-nij alaman, bombezer war-vourzh ur Stuka el Luftwaffe, hag un ezel eus an NSDAP. Skrivagner ez eo bet ivez adal e skiant-prenet brezelour. Bet eo ar soudard alaman enoretañ e-kerzh an Eil Brezel-bed. Kaset en deus tro 2530 nij-brezel da benn, ha distrujet en deus muioc'h evit 2000 a sibloù war zouar, war vor hag en oabl :

* 800 mekanik a bep seurt 
* 519 tank 
* 150 kanol 
* 70 karr-nij war-zouar 
* 9 c'harr-nij 
* 4 zren hobregonet 
* 5 hobregoner pounner, ar vag-vrezel soviedel Marat en o zouez.

Gwelet ez eo evel un As padal en deus tizhet 9 c'harr-nij enebour nemetken. En em rentet e oa d'ar SUA e kornôg Alamagn d'an 8 a viz Mae 1945. Toullbac'het e voe. Dieubet e voe e miz Ebrel 1946, ha labourat a reas en un embregerezh dezougen. E 1948 e tivroas da Arc'hantina dre ar *ratlines* (*linennoù razhed*), en ur vont dre ar Zillertal (Tirol aostrian) betek Italia. E Roma, gant sikour treuzdougerien eus Sutirol ha skoazellet gant an eskob aostrian Alois Hudal, e prenas un tremen-hent faos eus ar Groaz ruz gant an anv faos "Emilio Meier", hag e kemeras ur c'harr-nij eus Roma da vBuenos Aires, ma erruas d'an 8 a viz Mezheven 1948. Rudel a savas levrioù diwar-benn ar brezel ma tifenne ar renad nazi ha ma tage an Oberkommando der Wehrmacht evit bezañ "trubardet Hitler".
## Buhez en Arc'hantina
Dont a reas Rudel da vout mignon bras eus pennoù-stad Juan Perón en Arc'hantina hag Alfredo Stroessner e Paraguay . En Arc'hantina e krouas ar "Kameradenwerk" ("ajañs ar gamaraded"), un aozadur evit sikour torfedourien brezel nazi.
## Tro-dro da Hans-Ulrich Rudel
* Ur ger-stur a oa gant Hans-Ulrich Rudel: « Verloren ist nur, wer sich selbst aufgibt » (« N'eo kollet nemet an hini a dro kein »)
* Stalin a brofe 100 000 roubl d'an hini a zegasfe Hans-Ulrich Rudel etrezek prizoniad dezhañ. 
* Sikouret en deus Rudel da sevel ar c'harr-nij Fairchild A-10 Thunderbolt .

## Skridoù
* *Wir Frontsoldaten zur Wiederaufrüstung* (Ni soudarded an talbenn hag hor soñj war adamarmaouiñ Alamagn), Hans Ulrich Rudel, (levrig), embannadur prevezh, Buenos Aires, 1951
* *Dolchstoß oder Legende* (Daggerthrust or Legend), Hans Ulrich Rudel, (levrig), embannadur prevezh, Buenos Aires, 1951
* *Trotzdem*, Hans-Ulrich Rudel, Dürer-Verlag, Buenos Aires, (1949) 1. Auflage (1.-5. Tausend); gant sikour Plesse Verl. Schütz; Auflage: 8. Aufl. (1950) embannadur kuzh en Alamagn, 1953
* *Stuka Pilot*, Hans Ulrich Rudel, adembannadur kempennet deus al levr *Trotzdem*
* *Stuka Pilot (Brezel ha kadourien)*, Hans-Ulrich Rudel, Lejion ar re Manet bev evit ar Frankiz (miz here 1987)
* *Mein Kriegstagebuch: Aufzeichnungen eines Stukafliegers* (Va zeiz-levr brezel : notennoù gant ur blenier kirri-nij bombezer), Hans-Ulrich Rudel,(Wiesbaden : Limes, c1983).
* *Mein Leben in Krieg und Frieden* (Va buhez er brezel hag er peoc'h), Hans-Ulrich Rudel, (Rosenheim : Deutsche Verlagsgesellschaft, c1994).
## Liammoù diavaez
*Filmig diell Hans-Ulrich Rudel
*Hans-Ulrich Rudel war lec'hienn Ciel De Gloire
## Levrlennadur
*  Hans-Ulrich Rudel, *Mein Kriegstagebuch, Aufzeichnungen eines Stukafliegers*, Wiesbaden, Limes, c1983
*  , * : German Nationalism Since 1945*, embannadurioù skol-veur Wesleyenne, 1967.
*  Philip Rees, *Biographical Dictionary of the Extreme Right Since 1890*, New York, embanner Simon & Schuster, 1990